Väikesed valed on lustakas komöödia töötust heasüdamlikust näitlejast Richard Riettist (Michael Richards), kelle õlgadele langeb "väike" ülesanne esindada ühes Nevada kõrbe väikelinna kohtus oma parima sõbra Charles Tuttle'i (Jeff Daniels) tulevase abikaasa isa, kes on ühtlasi ka tema  ülemus ja pensionäre petnud sugulast Benny Gibbsi (Rip Torn). Kõik sai alguse sellest, et Charles, kes on karjääriredelil tõusuteel, pidi ametiülesannete tõttu enne pulmi Nevadasse sõitma ega saanud oma poissmeeste peost osa võtta. Appi tuli sõber Richard, kes viis peo Charlesi juurde üle. Pidu läks aga käest ja Charles oli järgmisel päeval kontaktivõimetu. Nii tuli kohtusse minna Richardil, sest milleks siis sõbrad on? Protsessi ajal hakkab Charles oma elusuunas kahtlema ja otsib tuge ettekandjalt Billielt  (Charlize Theron). Samal ajal huvitub Richard kohtusaalis esmalt võitmisest, siis tõest ja tagatipuks veel prokurörist (Jessica Steen). Tühjade kätega jäävad üllatusvisiidi teinud materialist Tiffany, Charlesi tulevane abikaasa (Alexandra Wentworth) ja puhtsüdamlik valevorst Benny Gibbs.  Filmi rezissöör on Jonathan Lynn (Minu nõbu Vinny) ja produtsent Oscari nominent Gary Ross (Dave, Suur). Stsenaarium on Sara ja Gregory Bernsteini sulest.